
REFERAT
privind aprobarea achiziţiei de servicii juridice în vederea acordării  de asistenţă şi reprezentare juridică în Dosarul nr. 229/59/2013 
 
Având în vedere faptul că, pe rolul Curţii de Apel Timişoara se află litigiul având ca obiect „Anularea pct. 3 secţiunea II din Decizia nr. 105/09.11.2012 a Camerei de Conturi a Judeţului Timiş” formulat de instituţia noastră, în Dosar nr. 229/59/2013, iar împotriva Sentinţei civile nr. 1959/PI/NCA/16.04.2014 pronunţată în acest dosar s-a formulat recurs. 
Potrivit  dispoziţiilor art. 1 din OUG 26/2012 privind unele masuri de reducere a cheltuielilor publice şi întărirea disciplinei financiare şi de modificare şi completare a unor acte normative 

          (1)   Autorităţile şi instituţiile publice ale administraţiei publice centrale şi locale, indiferent de modul de finanţare şi subordonare, societăţile naţionale, companiile naţionale şi societăţile comerciale cu capital integral sau majoritar de stat, precum şi regiile autonome care au în structura organizatorică personal propriu de specialitate juridică nu pot achiziţiona servicii juridice de consultanţă, de asistenţă şi/sau de reprezentare.

        (2)   În situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea:

        a) ordonatorilor principali de credite pentru autorităţile şi instituţiile publice ale administraţiei publice centrale;

        b) consiliilor locale, consiliilor judeţene sau Consiliului General al Municipiului Bucureşti, după caz, pentru autorităţile şi instituţiile publice ale administraţiei publice locale.


Având în vedere volumul mare şi complex de activitate juridică pe care îl desfăşoară în mod constant consilierii juridici din cadrul Serviciului Juridic, prin activitatea de reprezentare în instanţă, redactarea actelor de procedură, acordarea de consultanţă juridică direcţiilor şi compartimentelor din cadrul instituţiei noastre, şi constatând faptul că, litigiul este foarte complex, trebuie un timp foarte îndelungat 
de studiu, de formulat apărările necesare, considerăm că este necesară încheierea contractului de asistenţă şi reprezentare juridică în această cale de atac.

 
Apreciem  că ne  aflăm sub incidenţa prevederilor art. 1 alin. 2 din OG nr. 26/2012,  astfel încât este pe deplin oportună şi necesară achiziţia de servicii juridice de asistenţă/reprezentare juridică în vederea apărării intereselor instituţiei noastre în dosarul mai sus menţionat.

Faţă de cele prezentate mai sus supun aprobării proiectul de hotărâre privind aprobarea achiziţionării serviciului de asistenţă şi reprezentare  juridică  în Dosarul nr. 229/59/2013 .

